Kəşfül-Həqayiq/Fələq Surəsi
FƏLƏQ SURƏSİ
113-cu surədir. Mədinədə nazil olub, 5 ayə, 23 kəlmə və 74 hərfdir.

قُلْ أَعُوذُ بِرَبِّ الْفَلَقِ (١) مِنْ شَرِّ مَا خَلَقَ (٢) وَمِنْ شَرِّ غَاسِقٍ إِذَا وَقَبَ (٣) وَمِنْ شَرِّ النَّفَّاثَاتِ فِي الْعُقَدِ (٤) وَمِنْ شَرِّ حَاسِدٍ إِذَا حَسَدَ (٥)

Bismillahir-Rəhmanir-Rəhim

Allah-Təala bu mübarək surədə bütün məxluqatın şərirlərinin şərin dən
və bəzi xüsusi şərlərdən Allah-Təalaya sığınıb, pənah aparmağı peyğəmbərinə əmr edir, lakin həqiqətdə bunu ümmətinə əmr edib, belə xə bis işlərdən
çəkinib, onları tərk etməyi tövsiyə və təlim edir.

1-2) (قُلْ أَعُوذُ بِرَبِّ الْفَلَقِ مِنْ شَرِّ مَا خَلَقَ) - (Ey Məhəmməd), vird edib, qeydolunan şərirlərin şərindən Allah-Təalaya pənah apar. Lakin sadəcə dillə
vird etmək kifayət deyil, qəflət içində olan şərirlərdən də qaç ki, onlarınşəri sənə toxunmasın. De ki, qaranlığı yarıb işıqlıq verən şəxsin rəbbi
Allah-Təalaya özünün yaratdığı şərirlərin şərindən pənah aparıb, yardımistəyirəm. (Ayədə sübhün qeyd edilməsi nur və hidayət tərəfinə meyl
etməyə, xüsusən surədə qeyd olunan pisliklərə agah olub, onlardan qaçmağa
işarədir. Qurani-Şərifin açıq-aydın ayələri nə gözəl işarələri ehtiva edir.
Amma bəsirətimiz kor olub, onları dərk etməkdən acizik. Hər bir şeydə elm
lazımdır, o pisliklərdən agah olmayan şəxs onlardan çəkinməyib, bilmədən şər
əməllərə düçar olub, dünya və axirətdə fəlakətə məruz qalar).3) (وَمِنْ شَرِّ غَاسِقٍ إِذَا وَقَبَ) - (Ey Məhəmməd), yenə de ki, aləmi bürüyən
gecənin zülmətindən Allah-Təalaya pənah aparıram. (Pisliklərin əksəriyyəti
gecə vaxtı, xüsusən gecənin qaranlığında vaqe olduğundan müsəlman şəxs
özünü o pisliklərdən mühafizə edib, gecənin qaranlığından çəkinməlidir).

4) (وَمِنْ شَرِّ النَّفَّاثَاتِ فِي الْعُقَدِ) (Yenə de ki, Ey Məhəmməd), falçılıq edib,düyünlərə üfürüb bağlayanların, xalqı aldadanların şərindən Allah-Təala
ya pənah aparıram. (Həqiqətən, adlarını falçı, sehrbaz, ya da ki, kitaba
ba xıb dua yazanlardan artıq şərir və fasiq şəxslər yoxdur. Bunlar quldurlardan,
qatillərdən, sərxoşlardan daha artıq şərir və fasiqdirlər. Çünki quldur və qa tillə
rin əməllərinin zərəri ancaq insanlara və onların mallarına olub, xalqın din
və ayininə onlardan ziyan gəlməz. Lakin falçıların zərəri islama olub, camaatı
tövhiddən küfr və şirkə çəkib, zülmət və cəhalətə düçar edirlər. Bir gün boşanma
davası ilə əlaqəli bir şəxs yanıma gəldi, ərizəsini təqdim edəndən sonra
bəyan etdi ki məni filan ağa sizin yanınıza göndərdi. Mən o şəxsə dedim:
“Sizin o ağa ilə nə əlaqəniz vardır? Dedi: “Bizim bir uşağımız vardır, naxoşdur,
hər iki gündən bir gərək onun yanına aparım. Ağa mənə dedi ki, əgər
istəyirsən uşağın tam yaxşı olsun, gərək on beş manat verəsən, dua yazım.
Mənim on beş manatım olmadığından məcburam ki, iki gündən bir onun yanına
aparım. Ya Allah, bundan da artıq zəlalət və cəhalət olarmı? Belə yalan
və batil sözlər və əməllər xalqın qəlbinə elə yayılıbdır ki, onları təmizləmək
də mümkün deyildir və bu səbəbdən Allah-Təala bu mübarək surədə onların
şərindən qorunmağı əmr edir. Bundan artıq pislik və zəlalət olmaz).

5) (وَمِنْ شَرِّ حَاسِدٍ إِذَا حَسَدَ) (Bir də de ki, Ey Məhəmməd), paxıllıq edənşəxsin paxıllıq etməsindən Allah-Təalaya pənah aparıram.''' (Həqiqətən,
xəbis sifətlərin ən pisi həsəd etməkdir. Həsəd etmək, yəni başqalarında olan
nemətlərin yox olmasını istəyib, onlara pis gözlə baxıb, məhv etməyə çalışmaq
böyük bir xəstəlik olub, ilk öncə paxılın özünə zərərdir, belə xəstəliyi
müalicə etmək lazımdır. Nə gözəl öyüd-nəsihətləri ehtiva edən və əxlaqsızlığı
tərk etməyə çağıran bir surədir. Biz müsəlmanların belə ayələrin uca
məzmunundan qafil olması təəccüblüdür. Allah-Təala yuxarıda qeyd olunan
şeytan sifətli zəlil və rəzil hiyləbazların kökünü biz müsəlmanların arasından
yox etsin. Amin!)

Kəşfül-Həqayiq
Fələq surəsi